રેતી સપ્લાય માટે ના ટર્બો ટ્રકમાં ડ્રાઇવર કંડક્ટર તરીકે કામ કરતા પાટણ તાલુકાના અઘાર ગામના ત્રણ યુવકો મેતુજી રતનસંગ ઠાકોર, વિક્રમસિંહ ઠાકોર, મનાજી ઠાકોર અને ધાનેરાના બોરાલ ગામનો મુકેશજી ઠાકોર મળી કુલ ચાર યુવકો સોમવારે રજા હોવાથી માતરવાડી નજીક સરસ્વતી નદીમાં નર્મદાના પાણીમાં નાહવા માટે પડ્યા હતા તે વખતે કવોરીના ખાડામાં આધાર ગામનો મેતુજી રતનસંગ ઠાકોર પાણીમાં ડૂબી ગયો હતો તેને બચાવવા તેની સાથે નાહવા પડેલા મિત્રોએ પ્રયત્ન કર્યો હતો પરંતુ નર્મદાના પાણીનો ધસમસતો પ્રવાહ તેમને પણ અંદર ખેંચતો હોવાથી તે યુવકો બહાર નીકળી ગયા હતા અને તેમણે મેતુજી ઠાકોરના ભાઈ રમેશભાઈ રતનસંગ ઠાકોરને ફોન મારફતે આ ઘટનાની જાણ કરતાં તેઓ તાત્કાલિક સ્થળ ઉપર દોડી આવ્યા હતા અને આસપાસના લોકોને જાણ થતા અગ્રણી શૈલેષભાઈ ઠાકોર સહિત ઘટના સ્થળે પહોંચ્યા હતા.